L 18/78
LV
Eiropas Savienības Oficiālais Vēstnesis
19.1.2023.
(82)
Vairākiem ražošanas faktoriem faktiskās ar tiem saistītās izmaksas, kas radās ražotājiem eksportētājiem, kuri sadarbojās, veidoja nenozīmīgu daļu no kopējām izejvielu izmaksām pārskatīšanas izmeklēšanas periodā.
Tā kā attiecībā uz šiem ražošanas faktoriem izmantotā vērtība neatkarīgi no izmantotā avota būtiski neietekmēja dempinga starpības aprēķinus, Komisija nolēma iekļaut šīs izmaksas visu pārējo izejvielu izmaksās.
Tā kā ražotāji eksportētāji nesadarbojās, neizkropļotas visu pārējo izejvielu izmaksu vērtības noteikšanai Komisija saskaņā ar pamatregulas 18. pantu izmantoja pieejamos faktus.
Tāpēc, pamatojoties uz pieprasījuma iesniedzēja sniegtajiem datiem, Komisija noteica visu pārējo izejvielu izmaksu attiecību pret kopējām izejvielu izmaksām – 4,48 %.
Pēc tam šī procentuālā daļa tika piemērota neizkropļotajai izejvielu vērtībai, lai iegūtu pārējo izejvielu vērtību, kas nebūtu izkropļota.
(83)
Minētajām importa cenām parasti būtu jāpieskaita arī iekšzemes transporta cenas.
Tomēr, ņemot vērā nesadar­ bošanos, kā arī šīs termiņbeigu pārskatīšanas izmeklēšanas raksturu, kuras mērķis ir konstatēt, vai dempinga pārskatīšanas izmeklēšanas periodā dempings ir turpinājies vai arī tas varētu atkārtoties, nevis noteikt tā precīzu apmēru, Komisija nolēma, ka nav nepieciešamas veikt korekcijas attiecībā uz iekšzemes transportu.
Šādu korekciju rezultātā tikai palielinātos normālā vērtība un tādējādi arī dempinga starpība.
3.4.1.2.
Darbaspēks
(84)
Lai noteiktu darbaspēka izmaksu atsauces vērtību reprezentatīvajā valstī, Komisija izmantoja pieejamos datus, ko publicējusi Brazīlijas valdības aģentūra Instituto Brasileiro de Geografia e Estatística (IBGE).
IBGE (36) publicē detalizētu informāciju par algām dažādās Brazīlijas ekonomikas nozarēs.
Komisija izmantoja par 2020. gadu pieejamo statistiku par vidējām darbaspēka izmaksām metalurģijā, tērauda rūpniecībā un apstrādes rūpniecībā (25. kate­ gorija NACE 2.0 klasifikācijā).
3.4.1.3.
Elektroenerģija
(85)
Lai noteiktu elektroenerģijas cenu atsauces vērtību reprezentatīvajā valstī, Komisija izmantoja jaunākos pieejamos datus par elektroenerģijas cenām rūpnieciskajiem lietotājiem, kuras iekasēja viens no lielākajiem elektroenerģijas piegādātājiem Brazīlijā, proti, uzņēmums EDP Brazil.
Komisija izmantoja pārskatīšanas izmeklēšanas periodu aptverošus datus par BRL/kWh izteiktām elektroenerģijas cenām (37), kuras tika piemērotas rūpnieciskajiem lieto­ tājiem attiecīgajā patēriņa grupā.
3.4.1.4.
Dabasgāze
(86)
Informāciju par uzņēmumiem (rūpnieciskajiem lietotājiem) piemēroto dabasgāzes cenu Brazīlijā vāc datubāze Global Petrol Prices, un tā tiek publicēta tās tīmekļa vietnē (38).
Komisija izmantoja attiecīgās publicētās cenas, kuras attiecas uz pārskatīšanas izmeklēšanas periodu.
3.4.1.5.
Ūdens
(87)
Lai noteiktu ūdens izmaksu atsauces vērtības reprezentatīvajā valstī, Komisija izmantoja Brazīlijā piemērojamās cenas, kuras iekasēja uzņēmums Sabesp (39), kas ir atbildīgs par ūdensapgādi, notekūdeņu savākšanu un attīrīšanu Sanpaulu štatā.
3.4.1.6.
Izgatavošanas pieskaitāmās izmaksas, PVA izmaksas, peļņa un amortizācija
(88)
Pamatregulas 2. panta 6.a punkta a) apakšpunktā teikts: “Saliktā normālā vērtība ietver neizkropļotas un samērīgas administratīvās, pārdošanas un vispārējās izmaksas un peļņu”.
Turklāt, lai aptvertu izmaksas, kuras nav ietvertas iepriekš minētajos ražošanas faktoros, ir jānosaka izgatavošanas pieskaitāmo izmaksu vērtība.
(89)
Tā kā ražotāji eksportētāji nesadarbojās, neizkropļotu izgatavošanas pieskaitāmo izmaksu vērtības noteikšanai Komisija saskaņā ar pamatregulas 18. pantu izmantoja pieejamos faktus.
Tāpēc, pamatojoties uz pieprasījuma iesniedzēja datiem, Komisija noteica izgatavošanas pieskaitāmo izmaksu attiecību pret kopējām izgatavošanas un darbaspēka izmaksām.
Pēc tam šī procentuālā daļa atkarībā no ražotā modeļa tika piemērota neizkropļotajai izgatavošanas izmaksu vērtībai, lai iegūtu izgatavošanas pieskaitāmo izmaksu vērtību, kas nebūtu izkropļota.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183